Taevaskoja

pisi|Taevaskoja raamatukogu
Taevaskoja (võru murdes Taivaskua) on küla Põlva maakonnas Põlva vallas. 

Küla on nime saanud Ahja jõe ürgorus asuvate devoni liivakivipaljandite ehk taevaskodade järgi. 

Ajalugu
Nüüdisaegse Taevaskoja küla põhjapoolne osa kuulus varem Ahja mõisa alla, lõunapoolne osa Vana-Koiola mõisa alla. 1873. aasta Ahja mõisa metsakaardil on mainitud kohanime Taiwaskodda pallo.Eesti kohanimeraamat

Taevaskoja asundus moodustus 1930. aastatel Tartu–Petseri raudtee rajamise järel. Administratiivselt jäi Taevaskoja asundus 1930–1940. aastatel Tartumaa ja Võrumaa piirile. 1935. aastal võttis Vabariigi Valitsus Taevaskoja (nii Tartumaa kui Võrumaa osas) tervishoiu kaitse alla.Vabariigi Valitsuse otsus 25. jaanuarist 1935 (Riigi Teataja 84, 1935)

Aastatel 1947–1993 tegutses Taevaskoja Lastesanatoorium. 1957. aastast tänini töötab külas Taevaskoja raamatukogu. Aastatel 1953–2000 tegutses Taevaskoja Algkool.

1950. aastast arvati asundus Põlva rajooni koosseisu. 1977. aastal liideti Taevaskoja asundus ja Saesaare küla Taevaskoja külaks. 1991. aastast kuulub Taevaskoja küla Põlva maakonna Põlva valla koosseisu.

Loodus
Küla piiresse jääval Ahja jõe lõigul Ahja jõe ürgoru maastikukaitsealal asuvad Väike Taevaskoda ja Suur Taevaskoda, mis on Lõuna-Eesti ühed külastatumad turismiobjektid, samuti Saesaare hüdroelektrijaam. Külas asub ristipuu.

Taristu
Küla läbib Tartu–Koidula raudteeliin ja küla juures asub Taevaskoja raudteepeatus. Kanariku–Kiidjärve tee ühendab Taevaskoja küla Põlva–Reola maanteega.

Külaliikumine
2002. aastal asutasid külaelanikud MTÜ Taevaskoja.MTÜ Taevaskoja MTÜ Taevaskoja esindab külaelanike huve, algatab küla elukeskkonda parandavaid ja ühistegevust edendavaid projekte, korraldab küla ühisüritusi, organiseerib küla esinduse osalemist valla üritustel ja haldab kogukondlikku vara, sealhulgas Taevaskoja raudteepeatuse ootepaviljoni, külakeskuses asuvat avatud tulekoda ning Taevaskoja raamatukoguga samas hoones asuvat külakeskuse saali.

Alates 2006. aastast on Taevaskoja külavanem Ahti Bleive.Taevaskoja külavanem

Tuntud isikuid
Nüüdisaegse Taevaskoja küla maadel Lutsu talus (toona Võrumaa Koiola vald) sündis ja elas sõjamees ja sõjaajaloolane Oskar Kurvits.

1960.–1970. aastatel veetis suved Taevaskojas Uku Masing.Lauri Sommer. Uku Masingu käsikirja "Saadik Magellani pilvest" (1959–1963) vaimne, ajalis-ruumiline ja elulooline taust

Taevaskojas oli suvekodu samblikuteadlasel professor Hans Trassil.

Taevaskoja kunstis ja kirjanduses
Taevaskoja loodust on taiestel kujutanud mitmed kunstnikud:
Ado Vabbe. "Väike Taevaskoda". Õlimaal (1934).
Villem Ormisson. "Kevadine Taevaskoda". Õlimaal (1938).
Jaan Vahtra. "Taevaskoda". Õlimaal (1941).Vaal galerii
Kalju Nagel. "Taevaskoja vaade". Õlimaal (1947).
Elmar Kits. "Sild Taevaskoja all". Guašš (1948).Haus galerii
Richard Kaljo. "Saesaare hüdroelektrijaama ehitamine". Kuivnõel (1951).
Elmar Kits. "Taevaskoda". Õlimaal (1954).E-kunstisalong
Elmar Kits. "Rahvapidu Suures Taevaskojas". Õlimaal (1959).Kultuurimälestiste register. Maal "Rahvapidu Suures Taevaskojas", E. Kits, 1959
Elmar Kits. "Taevaskoda". Õlimaal (1959).Vaal galerii
Raivo Vare. "Taevaskoja". Õlimaal (1965).
Elmar Kits. "Taevaskoda". Õlimaal (1967).Vernissage kunstigalerii
Lui Paavel. "Taevaskoda". Õlimaal.
Endla Reinvee. "Taevaskoda". Õlimaal (1975).E-kunstisalong
Kalju Nagel. "Väike Taevaskoda". Õlimaal (1980).
Heli Šestakova. "Taevaskoja motiiv". Pastell (1985).
Aleksander Yaska. "Taevaskoja". Õlimaal (2017).
Aleksander Yaska. "Väike Taevaskoja". Õlimaal (2021).E-kunstisalong

Uku Masing kirjutas aastatel 1968–1972 luulekogu "Kurtes Taevaskoja varisevat kallast", mis ilmus trükist alles 2004. aastal.E-kataloog ESTER. Uku Masing. Luule, V. Tartu: Ilmamaa, 2004

Lembit Kurvits kirjutas 1993. aastal lastejuttude raamatu "Taevaskojalapsed" (illustreerinud Ülle Meister).E-kataloog ESTER

Vaata ka
Otteni vesiveski
Valli pae
Koplipera koobas

Viited

Välislingid
Taevaskoja küla ajalugu
Eesti Televisiooni saade "Osoon": "Professor Hans Trassiga Taevaskojas"

Kategooria:Võnnu kihelkond
Kategooria:Põlva kihelkond
Kategooria:Põlva vald
Kategooria:Põlva maakonna külad